Jarygino pistoletas

Jarygino pistoletas (), PJa Grač () – 9 mm savitaisis pistoletas, sukonstruotas konstruktorių kolektyvo, vadovaujamo V. Jarygino. Gaminamas Iževsko mechanikos gamykloje

Istorija 
1990 m. TSRS Gynybos ministerija paskelbė konkursą naujam pistoletui, kuris turėjo pakeisti ginkluotėje tuo metu buvusį, bet ne visiškai tenkinusį šiuolaikinius reikalavimus Makarovo pistoletą. 1993 m. pagal konkurso reikalavimus buvo pateiktas Jarygino konstrukcijos pistoletas. Pagal bandymų rezultatus 2000 m. pistoletas, pavadintas MR-443 Grač (), paskelbtas konkurso nugalėtoju. 2003 m. pistoletas (naujas pavadinimas – 9 mm Jarygino pistoletas) buvo priimtas į Rusijos Federacijos ginkluotųjų pajėgų ginkluotę.

2008 m. spalio 9 d. Rusijos VRM paskelbė, kad ministerijos padaliniai pereina nuo PM pistoleto prie Jarygino pistoleto.

2011 m. pradėta masinė PJa gamyba Rusijos armijai.

Naudojimas 
2010 m. pradžioje PJa buvo tiekiami RF Ginkluotųjų pajėgų, vidaus kariuomenės daliniams, VRM specialiesiems padaliniams.

PJa yra naudojamas ir apdovanojamasis pistoletas..

2012 m. vasario 16 d. RIA „Novosti“ pranešė, kad Jarygino pistoletą ėmė įsisavinti Vakarų karinės apygardos karininkai.

Aprašas 
Metalinė konstrukcija užtikrina pistoleto mechaninį tvirtumą, patikimumą ir ilgaamžiškumą, tačiau mažina technologiškumą gaminant bei didina ginklo masę.

PJa automatika naudoja atatrankos energiją perimamą iš trumpos vamzdžio atošliaužos užrakinus vamzdį. Nuleidžiamasis skeliamasis mechanizmas dvigubo veikimo, gaidukas atviras, taikikliai nereguliuojami. Pistoletas gana patogus, ergonomiškas ir patikimas, nuleistuko eiga gana minkšta.

Ant pistoleto gali būti uždėtas povamzdinis taktinis šviestuvėlis (2PS Klešč) su lazeriniu rodikliu.

Trūkumai 
 Gamybos kokybe ir apdaila PJa, gaminti kelis pirmuosius metus, šiek tiek nusileidžia šiuolaikiniams kitų šalių pistoletams. Pvz., detalių paviršiuje galima pastebėti metalo pjovimo įrankių žymes, retkarčiais judamųjų dalių paviršių reikia papildomai poliruoti, o mechanizmą – derinti.
 Standartinių 9×19 mm šovinių ir rusiškų 9×19 mm 7N21 (šarvamušių) šovinių balistika skiriasi, tad pakeitus šovinius pistoletą tenka iš naujo prišaudyti.
 Šaudant komerciniais šoviniais galimi užsikirtimai.
 Sportinis pistoleto variantas MR-446S Viking yra pasilpnintas, lyginant su koviniu PJa, kad nebūtų naudojami galingi koviniai šoviniai. Todėl dalis detalių yra silpnenesnės, tad sumažėjo pistoleto ilgaamžiškumas. Pvz., išmetiklio dantelis neretai lūžta po 500-3000 šūvių, nuleistuko trauklė – po 7000 šūvių, vamzdį tenka keisti po 10000 šūvių, plastikinis rėmas atlaiko maždaug 10-12 tūkst. šūvių (paprastai lūžta ties anga, pro kurią eina spynos stabdžio ašelė). Sportiniam šaudymui naudojami MR-446S retai atlaiko ilgiau kaip metus.
 Keičiant dėtuvę kai kurie pistoletai MR-446S gali nelauktai iššauti, dėl ko jie nėra saugūs vartoti. Tai susiję tiek su blogai suderintomis detalėmis, tiek su nevykusia griebtuvo vieta. Apatinė griebtuvo dalis nepridengta ir yra tame pačiame lygyje kaip ir rankenoje įstatytos dėtuvės viršutinis kraštas. Nelauktas šūvis įvyksta, kai kiek palenktai įstatyta dėtuvė užkliudo griebtuvą. Pistoletai MR-446 Viking su metaliniu rėmu šios ydos neturi.

Variantai 
 MR-446 Viking () – komercinis modelis su plastikiniu rėmu ir reguliuojamu taikikliu, dėtuvėje telpa 18 šovinių.
 MR-446S Viking () – sportinis pistoletas su plastikiniu rėmu, dėtuvėje telpa 10 šovinių.
 MR-353 () – trauminis pistoletas, naudojantis šovinius .45 Rubber.
 MR-655K () – pneumatinis pistoletas, naudojantis dujų balionėlius.

PJa kompiteriniuose žaidimuose 
Jarygino pistoletas panaudotas kompiuteriniuose žaidimuose Battlefield: Bad Company 2, Battlefield 3, Battlefield Play4Free.
Battlefield 4.

Nuorodos 

Pistoletai